eurofondov 15 miliónov korún. V obci v posledných rokoch stavajú nájomné byty a pripravujú stavebné parcely, počet obyvateľov preto stúpa. Základná ani materská škola kapacitne nestačia.
SPIŠSKÝ HRHOV. Kým v súčasnosti tu evidujú približne 1 300 obyvateľov, pred desiatimi rokmi tu žilo 700 Hrhovčanov. Miestnu základnú školu navštevuje 300 žiakov, materskú školu 56 detí. Škola slúži aj pre deti zo spádovej oblasti, teda pre obce ako napríklad Doľany, Roškovce, Klčov či Domaňovce.
Nový školský zákon problém
Ako pre Korzár uviedol starosta Vladimír Ledecký (Smer), v škole zatiaľ nevládne krízová situácia. Problémom sú však odborné učebne. "Musíme ich využívať aj na bežné vyučovanie," upresnil starosta. Problém pre nich môže znamenať aj nový školský zákon, ktorý presne určí maximálny počet žiakov v triede. V hrhovskej škole majú v súčasnosti v triede najviac 29 detí.
Z domu urobia školu
Vedenie obce Spišský Hrhov aj kvôli zlepšeniu situácie v školstve kúpilo v obci Roškovce, ktorá patrí do ich spádovej oblasti, dom za 400-tisíc korún. "Chceme tu zriadiť vysunuté pracovisko pre miestne deti. Keďže ide o rómskych žiakov, v pláne je nultý ročník, školská jedáleň a školský klub. Ak chceme, aby sa tieto deti integrovali, musíme zvoliť komplexný prístup. Mnohé z nich nastúpia do prvého ročníka a neovládajú spisovný jazyk či hygienické návyky. Dochádzanie do Spišského Hrhova odrádza rodičov denne vypraviť deti do školy," vysvetlil V. Ledecký. Rekonštrukcia priestorov ich vyjde na viac ako milión korún, obec je pripravená náklady hradiť aj z vlastných zdrojov.
Spoja školu so škôlkou
V Spišskom Hrhove okrem toho administratívne spojili základnú školu s materskou školou. V blízkej budúcnosti je v pláne, aby obe zariadenia sídlili v jednom objekte. Priestory materskej školy taktiež kapacitne nestačia. Momentálne chystajú v budove, kde ešte sídli škôlka kompletnú rekonštrukciu hygienických zariadení. Sumu vo výške 350-tisíc korún dostali z Ministerstva financií SR.